Eric Welsh

Eric Welsh (født 1897, død 22. november 1954 i London) var en britisk kjemiker og etterretningsoffiser. Han var gift i Norge og arbeidet ved International Paint Ltd.s avdeling i Bergen fra 1919 til 1940. Welsh meldte seg for de britiske styrkene på Åndalsnes i april 1940 og evakuerte fra Åndalsnes 29. april. Fra 1941 ledet han Secret Intelligence Services avdeling for Norge. Avdelingen hadde omkring 200 agenter i Norge, blant annet Ole Snefjellå. Ifølge Christensen plukket Welsh egenhendig ut de norske agentene. Hans nestkommanderende John M. Turner var født og oppvokst i Norge. I SIS' avdeling for Norge arbeidet også Margaret Reid som hadde flyktet fra Oslo i aprildagene 1940 sammen med Frank Foley og den norske overkommandoen. Foley og J.B. Newill hadde ledet den skandinaviske avdelingen før Welsh. Welsh var også kontakt for den britiske agenten Paul Rosbaud. Rosbaud fikk først hjelp av Hilde Benjamin som hadde kontakter på sovjetisk side, men da sovjeterne begynte å forhøre Rosbaud sørget Welsh for å få Rosbaud ut av Berlin og til London iført britisk uniform.

Referanser 
 

Britisk etterretning
Fødsler i 1897
Dødsfall i 1954